CELEX: 52016PC0315
Language: mt
Date: 2016-06-01
Title: Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016–2018

IL-KUMMISSJONI EWROPEA
            Brussell, 1.6.2016
            COM(2016) 315 final
            2016/0158(NLE)
            Proposta għal
            REGOLAMENT TAL-KUNSILL
            li jemenda r-Regolament tal-Kunsill (KE) Nru 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016–2018
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet u l-għanijiet tal-proposta
            
            
               Fis-7 ta' Diċembru 2015 ġie adottat ir-Regolament tal-Kunsill (UE) 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016-2018.
            
            
               L-għan tar-Regolament huwa li jiżgura l-kompetittività tal-industrija tal-ipproċessar tal-Unjoni Ewropea billi jiggarantixxi provvista xierqa ta’ prodotti tas-sajd lill-industrija mingħajr ma jipperikola l-produzzjoni tal-Unjoni tal-prodotti tas-sajd. Għal dan l-għan, ir-Regolament inaqqas jew jissospendi d-dazji tal-importazzjoni għal ċerti prodotti tas-sajd skont kwoti tariffarji ta’ volum xieraq. Jispeċifika wkoll l-operazzjonijiet tal-ipproċessar li għalihom wieħed jista' jibbenefika, jew le, minn kwoti tariffarji ("operazzjonijiet li jikkwalifikaw").
            
            
               Minn mindu ġie adottat ir-Regolament, ċerti proċessuri tal-UE u Stati Membri infurmaw lill-Kummissjoni li s-settur tal-ipproċessar tal-Unjoni ma jistax juża b’mod adegwat il-kwota tariffarja bin-Numru tal-ordni 09.2760 (il-merluzz sħiħ u l-Pink cusk-eel). Huma qalu li dan hu minħabba li l-operazzjonijiet li jikkwalifikaw għal dan il-prodott ma jinkludux it-"tfettit".
            
            
               L-industrija tal-ipproċessar tal-Unjoni tindika li madwar 95 % ta’ din il-kwota tariffarja tkun tintuża għall-ipproċessar tal-prodott permezz ta' tfettit. Għaldaqstant jeħtieġ li t-tfettit jiġi introdott bħala operazzjoni li tikkwalifika biex jiġi żgurat l-użu ta’ din il-kwota u l-kompetittività ta’ dan is-settur speċifiku.
            
            
               •Il-konsistenza mad-dispożizzjonijiet ta' politika eżistenti fil-qasam ta’ politika
            
            
               
                  Mhux applikabbli
               
            
            
               •Il-konsistenza ma' politiki oħra tal-Unjoni
            
            
               
                  Mhux applikabbli
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Il-bażi ġuridika
            
            
               L-Artikolu 31 tat-Trattat dwar il-Funzjonament tal-Unjoni Ewropea.
            
            
               •Is-sussidjarjetà (għal kompetenza mhux esklużiva) 
            
            
               Id-dazji tat-Tariffa Doganali Komuni jaqgħu taħt il-kompetenza esklussiva tal-Unjoni. Għaldaqstant, il-prinċipju tas-sussidjarjetà ma japplikax għal dawn id-dispożizzjonijiet.
            
            
               •Il-proporzjonalità
            
            
               Il-proposta tikkonforma mal-prinċipju tal-proporzjonalità għar-raġuni li ġejja: l-unjoni doganali hija politika komuni u għalhekk trid tiġi implimentata permezz ta’ Regolament adottat mill-Kunsill.
            
            
               •L-għażla tal-istrument
            
         
         
            
               
                  Mhux applikabbli
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •L-evalwazzjonijiet ex post/il-kontrolli tal-idoneità tal-leġiżlazzjoni eżistenti
            
            
               
                  Mhux applikabbli
               
            
            
               •Il-konsultazzjoni mal-partijiet ikkonċernati
            
            
               Minn mindu ġie adottat ir-Regolament, ċerti proċessuri tal-UE u Stati Membri infurmaw lill-Kummissjoni li s-settur tal-ipproċessar tal-Unjoni ma jistax juża b’mod adegwat il-kwota tariffarja bin-Numru tal-ordni 09.2760 (il-merluzz sħiħ u l-Pink cusk-eel). Huma qalu li dan hu minħabba li l-operazzjonijiet li jikkwalifikaw għal dan il-prodott ma jinkludux it-"tfettit".
            
            
               L-industrija tal-ipproċessar tal-Unjoni tindika li madwar 95 % ta’ din il-kwota tariffarja tkun tintuża għall-ipproċessar tal-prodott permezz ta' tfettit. Għaldaqstant jeħtieġ li t-tfettit jiġi introdott bħala operazzjoni li tikkwalifika biex jiġi żgurat l-użu ta’ din il-kwota u l-kompetittività ta’ dan is-settur speċifiku.
            
            
                •Il-ġbir u l-użu tal-kompetenzi
            
            
               
                  Mhux applikabbli
               
            
            
               •Il-valutazzjoni tal-impatt
            
            
               Mhux applikabbli. Hija emenda "teknika" tar-Regolament Nru 2015/2265 adottat f’Diċembru 2015. Għar-Regolament Nru 2015/2265, ma kienet meħtieġa l-ebda valutazzjoni tal-impatt.
            
            
               •L-idoneità regolatorja u s-simplifikazzjoni
            
            
               
                  Mhux applikabbli
               
            
            
               •Id-drittijiet fundamentali
            
            
               
                  Mhux applikabbli
               
            
            
               4.IMPLIKAZZJONIJIET BAĠITARJI
            
            
               Il-proposta ma għandhiex impatt baġitarju għall-Kummissjoni.
            
            
               5.ELEMENTI OĦRA
            
            
               •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar
            
            
               
                  Mhux applikabbli
               
            
         
         
            
               •Id-dokumenti ta’ spjegazzjoni (għad-direttivi)
            
            
               
                  Mhux applikabbli
               
            
            
               •Spjegazzjoni dettaljata tad-dispożizzjonijiet speċifiċi tal-proposta
            
            
               Fis-7 ta' Diċembru 2015 ġie adottat ir-Regolament tal-Kunsill (UE) 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016-2018.
            
            
               L-għan tar-Regolament huwa li jiżgura l-kompetittività tal-industrija tal-ipproċessar tal-Unjoni Ewropea billi jiggarantixxi provvista xierqa ta’ prodotti tas-sajd lill-industrija mingħajr ma jipperikola l-produzzjoni tal-Unjoni tal-prodotti tas-sajd. Għal dan l-għan, ir-Regolament inaqqas jew jissospendi d-dazji tal-importazzjoni għal ċerti prodotti tas-sajd skont kwoti tariffarji ta’ volum xieraq. Jispeċifika wkoll l-operazzjonijiet tal-ipproċessar li għalihom wieħed jista' jibbenefika, jew le, minn kwoti tariffarji ("operazzjonijiet li jikkwalifikaw").
            
            
               Minn mindu ġie adottat ir-Regolament, ċerti proċessuri tal-UE u Stati Membri infurmaw lill-Kummissjoni li s-settur tal-ipproċessar tal-Unjoni ma jistax juża b’mod adegwat il-kwota tariffarja bin-Numru tal-ordni 09.2760 (il-merluzz sħiħ u l-Pink cusk-eel). Huma qalu li dan hu minħabba li l-operazzjonijiet li jikkwalifikaw għal dan il-prodott ma jinkludux it-"tfettit".
            
            
               L-industrija tal-ipproċessar tal-Unjoni tindika li madwar 95 % ta’ din il-kwota tariffarja tkun tintuża għall-ipproċessar tal-prodott permezz ta' tfettit. Għaldaqstant jeħtieġ li t-tfettit jiġi introdott bħala operazzjoni li tikkwalifika biex jiġi żgurat l-użu ta’ din il-kwota u l-kompetittività ta’ dan is-settur speċifiku.
            
            
               2016/0158 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament tal-Kunsill (KE) Nru 2015/2265 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016–2018
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 31 tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Ir-Regolament tal-Kunsill (UE) 2015/2265
                  1
                li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016–2018. Ġew deċiżi volumi xierqa għal kull kwota tariffarja sabiex ikunu ggarantiti kundizzjonijiet xierqa ta’ provvista għall-industrija tal-Unjoni għall-perjodu mill-2016 sal-2018.
            
            
               (2)It-tielet paragrafu tan-nota 2 f’qiegħ il-paġna tal-Anness tar-Regolament (UE) 2015/2265 jiddeskrivi l-operazzjonijiet tal-ipproċessar li għalihom jistgħu jintużaw ċerti kwoti tariffarji. Dak il-paragrafu ma jinkludix it-tfettit fost dawk l-operazzjonijiet li jikkwalifikaw fir-rigward tal-merluzz iffriżat u l-pink cusk-eel koperti mill-kwota tariffarja bin-numru tal-ordni 09.2760
            
            
               (3)Għal dik il-kwota tariffarja li trid tintuża, jixraq li jiġi inkluż it-tfettit bħala operazzjoni li tikkwalifika.
            
            
               (4)Għaldaqstant ir-Regolament (UE) 2015/2265 għandu jiġi emendat skont dan.
            
            
               (5)Il-perjodu li fih il-kwoti miftuħa mir-Regolament (UE) Nru 2015/2265 japplikaw fl-ewwel sena, jibda mill-1 ta’ Jannar sal-31 ta’ Diċembru 2016. Billi jeħtieġ li jiġi żgurat trattament indaqs bejn l-operaturi ekonomiċi, dan ir-Regolament għandu jkollu effett retroattiv sa mill-1 ta’ Jannar 2016.
            
         
         
            
               ADOTTA DAN IR-REGOLAMENT:
            
            
               Artikolu 1
            
            
               Fit-tielet paragrafu tan-nota 2 f’qiegħ il-paġna tal-Anness tar-Regolament (UE) 2015/2265, jiżdied l-inċiż li ġej:
            
            
               "- it-tfettit għal materjali skont il-kodiċijiet tan-NM ex 0303 66 11, 0303 66 12, 0303 66 13, 0303 66 19, 0303 89 70, 0303 89 90".
            
            
               Artikolu 2
            
            
               Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Japplika mill-1 ta' Jannar 2016.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  IR-REGOLAMENT TAL-KUNSILL (UE) 2015/2265 tas-7 ta' Diċembru 2015 li jiftaħ u jipprevedi l-ġestjoni ta' kwoti tariffarji awtonomi tal-Unjoni għal ċerti prodotti tas-sajd għall-perjodu 2016–2018, L 322, 08.12.2015, p. 4.